## KÖZBESZERZÉSI DOKUMENTUMOK

**Rendezvénybiztosítási, őrzés-védelmi feladatok ellátása**

tárgyú, a közbeszerzésekről szóló 2015. évi CXLIII. törvény (a továbbiakban: Kbt.)

117. §-a szerinti eljárásban

Tartalom:

1. Útmutató
2. Regisztrációs lap
3. Ajánlott iratminták
4. Szerződéstervezet
5. Műszaki leírás (feladat-meghatározás)
6. **Útmutató az ajánlatok elkészítésével, benyújtásával**

**és értékelésével kapcsolatban**

## Fogalom meghatározások

Ajánlatkérő a jelen közbeszerzési eljárással kapcsolatosan az általa használt egyes fogalmakkal kapcsolatban – azok egyértelműsítése érdekében – az alábbiakat érti.

* 1. Kbt.: a közbeszerzésekről szóló 2015. évi CXLIII. törvény
  2. Rendezvénybiztosítás: adott rendezvény tekintetében személy -és vagyonvédelmi, őrzési feladatok ellátása, melynek keretében gondoskodni kell a rendezvényen résztvevő vendégek, nézők és fellépők biztonságáról, a rendezvény helyszínéül szolgáló létesítmény vagy terület, továbbá annak berendezési tárgyai, valamint a rendezvény lebonyolításához használt eszközök és berendezések megóvásáról, a rendbontások elkerüléséről és rendbontás vagy egyéb, a biztonságot veszélyeztető helyezetekben a szükséges intézkedések megtételéről.
  3. Cégszerű aláírás: Ajánlatkérő cégszerű aláírásként a cégnyilvánosságról, a bírósági cégeljárásról és a végelszámolásról szóló 2006. évi V. törvény 9. §-a szerinti cégszerű aláírást fogadja el. Ajánlatkérő a cégszerű aláírással egyenértékűnek fogadja el az olyan személy aláírását, akit az adott dokumentum aláírására a cégjegyzésre jogosult személy meghatalmazott.
  4. Ajánlattevő általi felelős fordítás: felelős magyar fordítás alatt az Ajánlatkérő az olyan fordítást érti, amely tekintetében az ajánlattevő képviseletére jogosult személy nyilatkozik, hogy az mindenben megfelel az eredeti szövegnek, és a nyilatkozatát, valamennyi fordításhoz csatolja. A fordítás tartalmának a helyességéért az ajánlattevő a felelős.
  5. Gazdasági szereplő: bármely természetes személy, jogi személy, egyéni cég vagy személyes joga szerint jogképes szervezet, vagy ilyen személyek vagy szervezetek csoportja, aki, illetve amely a piacon építési beruházások kivitelezését, áruk szállítását vagy szolgáltatások nyújtását kínálja.
  6. Ajánlattevő: az a gazdasági szereplő, aki (amely) a közbeszerzési eljárásban ajánlatot nyújt be.
  7. Alvállalkozó: az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

a) azon gazdasági szereplőt, amely tevékenységét kizárólagos jog alapján végzi,

b) a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,

c) építési beruházás esetén az építőanyag-eladót.

* 1. Címke: olyan dokumentum, bizonyítvány vagy tanúsítvány, amely igazolja, hogy az adott építmény, termék, szolgáltatás, folyamat vagy eljárás megfelel bizonyos követelményeknek.
  2. **Felhívjuk a Tisztelt Gazdasági Szereplők figyelmét, hogy a Kbt. 41. § (2) bekezdés c) pontjára és a 41.§ (4) bekezdésére figyelemmel elektronikus úton nyilatkozat - ahol a Kbt., vagy a Kbt. felhatalmazása alapján alkotott jogszabály eltérően nem rendelkezik - kizárólag legalább fokozott biztonságú elektronikus aláírással ellátott elektronikus dokumentumba foglalt formában tehető meg.**

## Az eljárás általános szabályai

* 1. A tárgyi közbeszerzési eljárás a Kbt. 117. §-a alapján a Kbt. Második Részben foglalt szabályok által nem kötött, önálló eljárási szabályok kialakításával kerül lefolytatásra. A Kbt. 117. § (2) bekezdése alapján az önállóan kialakított eljárási szabályok az eljárást megindító felhívásban kerültek rögzítésre.
  2. Ajánlatkérő a felhívásban megadott honlapon korlátlanul és teljes körűen, közvetlenül és díjmentesen elérhetővé teszi a közbeszerzési dokumentumokat a gazdasági szereplők részére. A Kbt. 57. § (2) bekezdése alapján a közbeszerzési dokumentumokat ajánlatonként legalább egy ajánlattevőnek vagy az ajánlatban megnevezett alvállalkozónak elektronikus úton el kell érnie, melyet a közbeszerzési dokumentumok részét képező regisztrációs lap kitöltésével és Ajánlatkérő részére - a +36 52518404 telefax számra vagy a [fodor@fonixinfo.hu](mailto:fodor@fonixinfo.hu)e-mail címre - történő haladéktalan visszaküldésével igazolni kell. A postai, illetve közvetlen kézbesítés útján történő jelentkezési lehetőség szintén adott.

Ajánlatkérő felhívja az érdeklődő gazdasági szereplők figyelmét, hogy elektronikus úton az érdeklődés jelzésére legalább fokozott biztonságú elektronikus aláírással ellátott vagy a törvény felhatalmazása alapján alkotott jogszabály szerinti követelményeknek megfelelő elektronikus dokumentumba foglalt forma megengedett **(egyszerű e-mail üzenet nem megfelelő)**. A közbeszerzési dokumentumok letöltéséről szóló regisztrációs lapot a letöltéstől számítva haladéktalanul vissza kell küldeni, annak érdekében, hogy az Ajánlatkérő az esetleges kiegészítő tájékoztatást a közbeszerzési dokumentumokat letöltő gazdasági szereplőnek elektronikusan és/vagy faxon megküldhesse! A gazdasági szereplő felelőssége és kockázata az, hogy amennyiben haladéktalanul nem küldi meg a letöltésről szóló visszaigazolást, úgy Ajánlatkérő nem tudja részére közvetlenül megküldeni a kiegészítő tájékoztatás(oka)t és ez esetben a gazdasági szereplőnek kell tájékozódnia Ajánlatkérő honlapjáról a kiegészítő tájékoztatáskérés(ek)re adott válasz(ok)ról.

* 1. Ajánlatkérő tájékoztatja az ajánlattevőket, hogy a jelen útmutató kiadásával Ajánlatkérőnek nem célja az eljárást megindító felhívásban, a Kbt-ben, valamint az egyéb jogszabályokban foglalt rendelkezések megismétlése. Erre tekintettel az útmutató kizárólag a felhívással, a további közbeszerzési dokumentumokkal és a vonatkozó jogszabályokkal (elsősorban a Kbt-vel) összhangban értelmezendő.
  2. Az ajánlat benyújtásával Ajánlatkérő úgy tekinti, hogy az ajánlattevő tudomásul vette a felhívásban és a további közbeszerzési dokumentumokban tett előírásokat, különösen, de nem kizárólagosan a műszaki leírásban és a szerződéses feltételekben tett előírásokat.
  3. A közbeszerzési dokumentumok iratmintákat tartalmaznak annak érdekében, hogy az érvényes ajánlattételt megkönnyítse az Ajánlatkérő. Felhívjuk a Tisztelt Ajánlattevők figyelmét, hogy Ajánlatkérő nem teszi kötelezővé az általa meghatározott dokumentumminták alkalmazását, az csupán javasolt az ajánlattevőknek. Javasoljuk az ajánlattevőnek, hogy az iratminták helyességét minden esetben ellenőrizzék. Amennyiben az ajánlattevő az iratminta mellőzésével kívánja ajánlatát megtenni, kérjük, hogy fokozott figyelemmel járjon el az egyes dokumentumok tartalmi és formai megfelelősége érdekében. A rendelkezésre bocsátott iratminták kitöltése és benyújtása javasolt, de az Ajánlatkérő által előírt valamennyi információt, adatot tartalmazó nyilatkozatot is elfogadja Ajánlatkérő, amennyiben az alkalmas az alkalmasság, illetve egyéb, az Ajánlatkérő, illetőleg jogszabály által előírt feltétel, körülmény fennállásának vagy hiányának megállapítására.
  4. Ajánlattevő felelőssége, hogy az ajánlat érvényességéhez szükséges dokumentumokat és igazolásokat, az ajánlat érvényességének egyértelmű megállapításához szükséges tartalommal Ajánlatkérő rendelkezésére bocsássa.
  5. A kért információk benyújtásáért az ajánlattevő felel, nem kielégítő információk következménye az ajánlat érvénytelenné nyilvánítása lehet.
  6. Felhívjuk a figyelmet, hogy a Kbt. 62. § (1) bekezdés i) pontja szerint az ajánlatkérőnek az eljárásból ki kell zárnia az olyan ajánlattevőt, alvállalkozót és az alkalmasság igazolásában részt vevő szervezetet, aki az adott eljárásban előírt adatszolgáltatási kötelezettség teljesítése során a valóságnak nem megfelelő adatot szolgáltat (a továbbiakban: hamis adat), illetve hamis adatot tartalmazó nyilatkozatot tesz, vagy a közbeszerzési eljárásban előzetes igazolásként benyújtott nyilatkozata ellenére nem tud eleget tenni az alkalmasságot, a kizáró okokat vagy a 82. § (5) bekezdése szerinti kritériumokat érintő igazolási kötelezettségének (a továbbiakban együtt: hamis nyilatkozat), amennyiben

ia) a hamis adat vagy nyilatkozat érdemben befolyásolja az ajánlatkérőnek a kizárásra, az alkalmasság fennállására, az ajánlat műszaki leírásnak való megfelelőségére vagy az ajánlatok értékelésére vonatkozó döntését, és

ib) a gazdasági szereplő szándékosan szolgáltatott hamis adatot vagy tett hamis nyilatkozatot, vagy az adott helyzetben általában elvárható gondosság mellett egyértelműen fel kellett volna ismernie, hogy az általa szolgáltatott adat a valóságnak, illetve nyilatkozata a rendelkezésére álló igazolások tartalmának nem felel meg.

* 1. Az ajánlatnak tartalmaznia kell különösen az ajánlattevő kifejezett nyilatkozatát a felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan. Az ajánlatban továbbá az ajánlattevőnek nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e (Kbt. 66. § (2), ill. (4) bek.).
  2. Az eljárás, a kapcsolattartás és a levelezés nyelve a magyar, joghatás kiváltására csak a magyar nyelvű okiratok alkalmasak. Amennyiben bármely, az ajánlathoz csatolt okirat, igazolás, nyilatkozat nem magyar nyelven került kiállításra, akkor az eredeti dokumentum mellett csatolandó a magyar fordítás is. Ajánlatkérő nem várja el a szakfordításról és a tolmácsolásról szóló 24/1986. (VI. 26.) MT rendelet szerinti hitelesített magyar fordítás becsatolását, elfogadja a Kbt. 47. § (2) bekezdés szerinti ajánlattevő általi felelős fordítást is. Felelős magyar fordítás alatt az Ajánlatkérő az olyan fordítást érti, amely tekintetében az ajánlattevő képviseletére jogosult személy nyilatkozik, hogy az mindenben megfelel az eredeti szövegnek, és a nyilatkozatát, valamennyi fordításhoz csatolja. A fordítás tartalmának a helyességéért az ajánlattevő a felelős.

A Kbt. 47. § (2) bekezdésére tekintettel, ahol az Ajánlatkérő a közbeszerzési eljárás során valamely dokumentum benyújtását írja elő, a dokumentum – a Kbt. 66. § (2) bekezdés szerinti nyilatkozat kivételével - egyszerű másolatban is benyújtható.

* 1. A benyújtott ajánlatokat az Ajánlatkérő úgy tekinti, hogy az ajánlattevő megbizonyosodott a felhívásban és dokumentációban megadott, illetve a szerződés-tervezetből ésszerűen következő feladatokra vonatkozó szerződéses ár helyességéről és elégséges voltáról, valamint arról, hogy ajánlatuk végösszege fedez minden a dokumentációban, valamint az ennek részét képező szerződés tervezetben foglalt kötelezettséget és feladatot, ami a munka elvégzéséhez szükséges.
  2. A dokumentációban szereplő szerződés-tervezetet nem kell kitölteni, sem az ajánlathoz csatolni.
  3. A Kbt. 36. § (1) bekezdés alapján ajánlattevő ugyanabban a közbeszerzési eljárásban - részajánlat-tételi lehetőség biztosítása esetén ugyanazon rész tekintetében -

a) nem tehet másik ajánlatot más ajánlattevővel közösen,

b) más ajánlattevő alvállalkozójaként nem vehet részt,

c) más ajánlattevő szerződés teljesítésére való alkalmasságát nem igazolhatja.

## A kiegészítő tájékoztatás

* 1. Az eljárást megindító felhívásban, valamint a további közbeszerzési dokumentumokban foglaltakkal kapcsolatban kiegészítő (értelmező) tájékoztatást igénylő gazdasági szereplő (aki az adott beszerzési eljárásban ajánlattevő lehet) kiegészítő információért fordulhat az Ajánlatkérőhöz.
  2. Az ajánlattevőknek kiegészítő tájékoztatás iránti igényeiket (kérdéseiket) írásban kell benyújtaniuk (személyesen vagy fax útján vagy levélben vagy e-mail útján) az eljárást megindító felhívás I.3) pontjában további információ beszerzésére megjelölt helyen, vagy faxszámon, vagy címen, vagy e-mail címen.

Az egyéb helyen benyújtott vagy más faxszámra/címre megküldött kérdést Ajánlatkérő nem veszi figyelembe. Az ajánlattevő felelőssége, hogy az ilyen kérdések idejében megérkezzenek az Ajánlatkérőhöz.

* 1. \* Kizárólag e-mailen történő megküldés esetében csak az a kérdés számít megérkezettnek, ha

1.) az üzenet az Ajánlatkérő címére megjeleníthető/olvasható formában megérkezik; és

2.) az üzenet mellékletében szkennelt (cégszerűen aláírt) formában szerepel a kérdés.

(Ajánlatkérő a fentiek okán a fax útján történő párhuzamos megküldést javasolja.)

* 1. A fax és az elektronikus elérhetőségek üzemszerű működésének biztosításáért, illetve postai út esetén az átvétel biztosításáért kizárólag az ajánlattevő felel, amennyiben pl.: vevőoldali hiba okán a tájékoztatást Ajánlatkérő nem tudja megadni a Kbt-ben megadott módon, úgy késedelem esetén erre történő hivatkozást Ajánlatkérő nem fogad el.
  2. A válaszok elkészítésének megkönnyítése érdekében Ajánlatkérő kéri ajánlattevőt, hogy kérdés(eke)t, a kérdés feltételére irányadó határidő lejártáig lehetőség szerint elektronikusan (szerkeszthető formátumban pl: MS Word) is szíveskedjenek továbbítani a felhívás I.3.) pontjában megjelölt e-mail címre, az elektronikus levél tárgyában feltüntetve az eljárás megnevezését.
  3. Elektronikus út (e-mail) esetében: Ajánlatkérő nem tud garanciát vállalni, hogy a megküldött dokumentum(ok) számítástechnikailag kompatibilisek-e (ideértve, ha a rendszer a továbbított üzenetet spam-ként kezeli) a vevő oldallal, Ajánlatkérő csak a megküldés megtörténtéért szavatol.
  4. A kiegészítő tájékoztatással kapcsolatos levelezésnél Ajánlatkérő a regisztrációs lapon megadott kapcsolattartási adatokat veszi figyelembe.
  5. Ajánlatkérő fenntartja annak a jogát, hogy bizonyos kérdéscsoportokat a következetes válaszadás, nyomon követhetőség és megfelelő tájékoztatás érdekében együtt válaszoljon meg.
  6. A kiegészítő tájékoztatásra egyebekben a Kbt. 56. § (1)-(7) bekezdésében, illetve 114. § (6) bekezdésében foglaltak az irányadóak.

## Az ajánlattétellel kapcsolatos költségek

* 1. A közbeszerzési dokumentumok átvételével, az ajánlat elkészítésével és benyújtásával kapcsolatban felmerülő összes költséget az ajánlattevőnek kell viselnie. Az ajánlattevő által kidolgozott ajánlatért ellenérték nem igényelhető.
  2. Ajánlatkérő a benyújtott ajánlatokat nem tudja visszaszolgáltatni sem egészében, sem részeiben, az ajánlatot Ajánlatkérőnek a Kbt. 46. § (2) bekezdése szerint öt évig meg kell őriznie.

## Az ajánlat módosítása

* 1. Az ajánlattevő az ajánlati kötöttség beálltáig - az Ajánlatkérőhöz intézett írásbeli nyilatkozatával - visszavonhatja az ajánlatát. (Kbt. 53.§ (8) bekezdés)
  2. Az ajánlattevő az ajánlattételi határidő lejártáig új ajánlat benyújtásával módosíthatja az ajánlatát. Ebben az esetben az elsőként benyújtott ajánlatot visszavontnak kell tekinteni. (Kbt. 55.§ (7) bekezdés)

## Közös ajánlattétel

* 1. Ajánlatkérő felhívja a közös ajánlattevők figyelmét, hogy ahol a Kbt. az Ajánlatkérő számára az ajánlattevők értesítését írja elő, valamint a kiegészítő tájékoztatás megadása, a hiánypótlás, a felvilágosítás és indokolás kérése esetében az Ajánlatkérő a közös ajánlattevőknek szóló értesítését, tájékoztatását, illetve felhívását a közös ajánlattevő képviselőjének küldi meg. A közös ajánlattevők felelőssége, hogy az egymás közötti kommunikációt megfelelően rendezzék. A képviselő ajánlattevő részére kézbesített dokumentumok, valamennyi közös ajánlattevő részére kézbesítettnek tekintendők. A megfelelő kézbesítés érdekében az ajánlatban meg kell adni a képviselő ajánlattevő kapcsolattartásra megjelölt elérhetőségeit.
  2. A Kbt. 35. §- értelmében több gazdasági szereplő közösen is tehet ajánlatot. A közös ajánlattevők vagy részvételre jelentkezők kötelesek maguk közül egy, a közbeszerzési eljárásban a közös ajánlattevők nevében eljárni jogosult képviselőt megjelölni. **A közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését.** A közös ajánlattevők a szerződés teljesítéséért az Ajánlatkérő felé egyetemlegesen felelnek. A közös ajánlatot benyújtó gazdasági szereplők személyében az ajánlattételi határidő lejárta után változás nem következhet be.
  3. Ha több ajánlattevő közösen nyújt be ajánlatot, akkor az arról szóló - egyetemleges teljesítési kötelezettségvállalást tartalmazó - megállapodást az ajánlathoz csatolni kell.

A közös ajánlattevők megállapodása egyebekben akkor fogadható el, ha

* tartalmazza a közös ajánlattevők megnevezését,
* tartalmazza a vezető tag (a képviselő) megjelölését azzal, hogy a képviselő korlátozás nélkül jogosult valamennyi tagot képviselni az Ajánlatkérővel szemben a jelen közbeszerzési eljárásban és az Ajánlatkérő felé megteendő, illetve megtehető jognyilatkozatok tekintetében,
* tartalmazza valamennyi tag nyilatkozatát arról, hogy egyetemleges felelősséget vállalnak a közbeszerzési eljárás eredményeként megkötendő szerződés szerződésszerű teljesítéséért,
* tartalmazza, hogy a szerződés hatályának beállta vagy annak megszűnése nem függ valamely további feltételtől vagy időponttól;
* tartalmazza, hogy hatálybalépése nem függ harmadik személy beleegyezésétől, illetve hatósági jóváhagyástól, továbbá
* tartalmazza, hogy a közös ajánlattevők valamennyi tagjának az aláírásával hatályba lép.

Az ajánlatadás alapja

* 1. Az Ajánlat elkészítésének alapját a közbeszerzési dokumentumok képezik. **Az Ajánlatkérő részajánlat-tételre lehetőséget NEM biztosít.** Az ajánlatnak az Ajánlatkérő által ajánlattétel céljára kibocsátott közbeszerzési dokumentumokban és annak műszaki mellékleteiben leírt szolgáltatás egészére kell vonatkoznia, és annak megfelelően teljesítendő.  
     A közbeszerzési dokumentumokban meghatározott szolgáltatás teljes körű megvalósítására kell ajánlatot adni, illetve teljesíteni (a hatósági előírások és a hatályos jogszabályok, valamint az ajánlattevőre vonatkozó egyéb szabályok betartásával).

Az Ajánlatkérő által elvárt műszaki követelményeket a műszaki leírás (feladat-meghatározás) tartalmazza. A műszaki leírásban az esetleges nem egyértelmű, vagy egymástól eltérő műszaki meghatározásnál az Ajánlatkérő mindig a magasabb műszaki tartalmat kéri figyelembe venni.

* 1. **Kereskedelmi és szakmai ajánlat**

A „versenyárat” a Felolvasólapon az ajánlattevő által megadott egyösszegű képzett ajánlati ár képezi. A képzett ajánlati ár az egyes szolgáltatási tételek egységárainak a hozzájuk rendelt súlyszámmal való felszorzásával, majd az így kapott szorzatok összeadásával kerül kiszámításra a mellékelt ártáblázatban. Ajánlatkérő a képzett ajánlati árat kizárólag az ajánlatok értékelése során alkalmazza, a szerződést a képzett ajánlati ár alapjául szolgáló egységárakkal köti meg. Az ajánlatok értékelésének alapját a Felolvasólapon megadott képzett ajánlati ár képezi.

A szerződés időtartama alatt az egységárak emelésére a szerződéstervezet 6.11. pontjában foglalt eset kivételével nincs lehetőség. Ajánlatkérő fenntartja annak a jogát, hogy a közbeszerzési dokumentumokban prognosztizált óraszámtól/mennyiségtől kis mértékben eltérő óraszámban/mennyiségben rendeljen meg szolgáltatást a Nyertes Ajánlattevőtől, tekintettel arra, hogy az éves rendezvényterv a szerződés időtartama alatt változhat. A közbeszerzési dokumentumok részét képező rendezvényterv csak tervezet.

Az ajánlati árnak maradéktalanul tartalmaznia kell a tenderben (beleértve az Ajánlatkérő által esetlegesen kibocsátott kiegészítő tájékoztatást is) részletezett valamennyi munkákat, utalást, kiegészítést és a szerződés teljesítésével kapcsolatos minden költséget. Az ajánlati ár nem köthető semmilyen más külföldi fizetőeszköz árfolyamához.

A befejezési határidőre prognosztizálva az ajánlati árnak fedezetet kell nyújtania a szerződés időtartama alatt bekövetkező esetleges bér ill. árváltozásokra, és tartalmaznia kell mindazon költségeket, melyek az ajánlat tárgyának első osztályú megvalósításához, a felhívásban és a további közbeszerzési dokumentumokban rögzítettek betartásához, valamint a közbeszerzési eljárás során kifejezetten nem említett, de a szakmai szokások szerint a kifogástalan teljesítéshez kapcsolódó tevékenység ellátásához és a szerződésszerű teljesítéshez szükségesek. Az árképzésben valamennyi nehezítő körülmény figyelembevételre kell, hogy kerüljön, mivel erre semmilyen különleges kártalanítás nem történhet.

**Az ajánlati ár mellett a további értékelési részszempontokra vonatkozó vállalását szintén a Felolvasólapon kell az ajánlattevőnek megadnia.**

## Az ajánlatok bontásának rövid bemutatása

* 1. Az ajánlattevők a bontás időpontjáról külön értesítést, illetve a bontási eljárásra meghívást nem kapnak, arra a felhívásban foglaltak az irányadók. A bontáson megjelent ajánlattevők képviselői részvételük igazolására egy jelenléti ívet írnak alá.
  2. Az Ajánlatkérő az ajánlatok bontásának megkezdése előtt – döntése szerint – ismertetheti a szerződés teljesítéséhez rendelkezésre álló fedezet összegét.
  3. Az ajánlatok felbontásakor az Ajánlatkérő ismerteti az ajánlattevők nevét, címét (székhelyét, lakóhelyét), valamint azokat a főbb, számszerűsíthető adatokat, amelyek az értékelési részszempontok alapján értékelésre kerülnek.
  4. Az ajánlatok felbontásáról és a felolvasott adatok ismertetéséről az Ajánlatkérő jegyzőkönyvet készít, amelyet a bontástól számított öt napon belül megküld az összes ajánlattevőnek.
  5. A határidő után beérkezett ajánlat benyújtásáról Ajánlatkérő jegyzőkönyvet vesz fel, és azt az összes - beleértve az elkésett – ajánlattevőnek megküldeni.

## Az ajánlatok bírálatának folyamata, az ajánlat értékelése

Ajánlatkérő az eljárásban alkalmazza a Kbt. 81. § (5) bekezdéseiben meghatározottakat.

## 

## A szerződéskötés folyamata

Az Ajánlatkérő az eljárás nyertesével az eljárás eredményét tartalmazó írásbeli összegezés megküldését követően felveszi a kapcsolatot a szerződéskötéshez szükséges további teendők és információk megadása érdekében.

A szerződéskötés kapcsán a Kbt. 131. § (1) – (9) bekezdésében foglaltak is irányadók.

## A Kbt. 73. § (5) bekezdése szerinti tájékoztatás

A Kbt. 73 § (5) bekezdés alapján Ajánlatkérő az alábbiakban adja meg azon szervezetek (hatóságok) nevét és elérhetőségét, amelyektől az ajánlattevők megfelelő tájékoztatást kaphatnak a Kbt. 73. § (4) bekezdés szerinti azon követelményekről, amelyeknek a teljesítés során meg kell felelni.

Magyar Bányászati és Földtani Hivatal  
1145 Budapest, Columbus u. 17-23.  
Levelezési cím:1590 Budapest, Pf. 95  
Tel.: +36-1-301-2900  
Fax: +36-1-301-2903

Hajdú-Bihar Megyei Kormányhivatal Népegészségügyi Főosztály

H-4028 Debrecen, Rózsahegy utca 4.

Telefon:+36 / 52 / 420-015

Fax:+36 / 52 / 420-015

Hajdú-Bihar Megyei Kormányhivatal Foglalkoztatási Főosztály 4024 Debrecen, Piac u. 42-48.  
Postacím: 4002 Debrecen, Pf. 14.  
tel: 06-52-417-340  
fax: 06-52-451-063

Debrecen Megyei Jogú Város Polgármesteri Hivatala

Környezetvédelmi kérdésekben: Városépítési Osztály

H-4024 Debrecen, Piac u. 20.

Telefon: +36 / 52 / 511 - 511

Fax: +36 / 52 / 511 – 438

Adóügyi kérdésekben: Adóügyi Osztály

H-4026 Debrecen, Kálvin tér 11.

Telefon: +36 / 52 / 517 - 710

Fax: +36 / 52 / 517 – 712

Nemzeti Adó- és Vámhivatal

4029 Debrecen, Faraktár u. 29/C.

Tel.: 52/517-200

Tiszántúli Környezetvédelmi Természetvédelmi és Vízügyi Felügyelőség

H-4025 Debrecen, Hatvan u. 16.  
Telefon: 52/511-000  
Fax: 52/511-040

Az ajánlat összetétele, Az ajánlat részeként benyújtandó igazolások, nyilatkozatok jegyzéke

**1)** Az ajánlat első lapja a **fedőlap**, amelyen a következő információkat kell legalább feltüntetni:

1. ajánlattevő neve és címe;
2. a közbeszerzés tárgyának megnevezése.

**2) Tartalomjegyzék** (oldalszámokkal)

**3) Felolvasólap** (Kbt. 66. § (5) bekezdése alapján) 1. számú melléklet

**4) Teljes körűen kitöltött Ártáblázat** 2. számú melléklet

**5) Ajánlattevő nyilatkozata** az eljárást megindító felhívás feltételeire, a Szerződés megkötésére és teljesítésére, valamint a kért ellenszolgáltatásra vonatkozóan. (Kbt. 66. § (2) bekezdés)   
3. számú melléklet

**6) Ajánlattevő nyilatkozata** arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e. (Kbt. 66. § (4) bekezdés).

4. számú melléklet

**7) Ajánlattevő nyilatkozatai alvállalkozókról:** Kbt. 66.§ (6) bekezdés alapján 5. számú melléklet

A „nemleges tartalmú” nyilatkozatok is benyújtandók.

**8) Ajánlattevő Kbt. 67. § (1) és (4) bekezdése szerinti nyilatkozata**

**8.A) Az ajánlattevő nyilatkozata** arról, hogy nem tartozik a felhívásban meghatározott kizáró okok hatálya alá 6. számú melléklet***\*.***

**8.B)** Az ajánlattevőnek **a Kbt. 62. § (1) bekezdés k) pont kb) pontját az alábbiak szerint kell igazolnia**:

|  |  |
| --- | --- |
|  | **Igazolási mód\*** |
| ***Kbt. 62. § (1) bekezdés k) pontra vonatkozóan*** | ***kb)*** alpontja tekintetében az ajánlattevő nyilatkozata arról, hogy olyan társaságnak minősül-e, melyet nem jegyeznek szabályozott tőzsdén, vagy amelyet szabályozott tőzsdén jegyeznek; ha az ajánlattevőt vagy részvételre jelentkezőt nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (a továbbiakban: pénzmosásról szóló törvény) 3. § 38. pont a)-b) vagy d) alpontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani; ha a gazdasági szereplőnek nincs a pénzmosásról szóló törvény 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni 7. számú melléklet |

*\*Az egységes európai közbeszerzési dokumentum nem alkalmazandó, azonban az ajánlatkérő elfogadja, ha az ajánlattevő a 321/2015. Korm. rendelet 7. § szerinti - korábbi közbeszerzési eljárásban felhasznált - egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok és az alkalmasság igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel.*

**8.C) Ajánlattevő részéről egyszerű** (nem közjegyző előtt tett) **nyilatkozat** (Kbt. 67. § (4) bekezdés szerint) arról, hogy a Szerződés teljesítéséhez nem vesz igénybe a 62. § (1) és (2) bekezdésszerinti kizáró okok hatálya alá eső alvállalkozót, valamint adott esetben alkalmasság igazolásában részt vevő más szervezet.8. számú melléklet

*A nyilatkozatot akkor is be kell nyújtani, ha az ajánlatkérő az eljárásban nem írta elő a már ismert alvállalkozók megnevezését.*

**9) Az eljárást megindító felhívásban meghatározott értékelési szempontok körében a minőségi szempontokra tett vállalások:**

- Nyilatkozat az 1. értékelési szempont körében vállalt térfigyelő kamerával és kapcsolódó mobil irányítási központtal való rendelkezésről és a rendszer paramétereiről 9. számú melléklet

- A teljesítés irányítását végző felsőfokú rendészeti szakirányú végzettséggel rendelkező szakember saját kezűleg aláírt önéletrajza 10. számú melléklet

**10) A szakmai tevékenység végzésére való alkalmasság igazolása**

Személy és vagyonvédelmi tevékenység folytatására történő jogosultságot igazoló, a rendőrség által kiadott - a személy és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény 5. § (1) bekezdésében meghatározott - érvényben lévő működési engedély másolata, annak valamennyi mellékletével együtt.

**11) Gazdasági és pénzügyi alkalmasság igazolása**

P.1.) Az utolsó három mérlegfordulónappal lezárt üzleti évre vonatkozó saját vagy jogelődje számviteli jogszabályok szerinti beszámolójának másolata. /Amennyiben a beszámoló a céginformációs szolgálat honlapján megismerhető, a beszámoló adatait az ajánlatkérő ellenőrzi, a céginformációs szolgálat honlapján megtalálható beszámoló beküldése nem szükséges./

Később létrejött gazdasági szereplő esetén a működésének ideje alatt a közbeszerzés tárgyából származó, ÁFA nélkül számított árbevételéről szóló nyilatkozat csatolandó.

**12) Műszaki-szakmai alkalmassági igazolása**

M.1.) A felhívásban előírtaknak megfelelő tartalmú referencia nyilatkozat/igazolás 11. számú melléklet

M.2.) A felhívásban előírtaknak megfelelő tartalmú referencia nyilatkozat/igazolás 12. számú melléklet

M.3) A teljesítéshez rendelkezésre álló eszközök leírása 13. számú melléklet

M.4.) Vagyonvédelmi tevékenységre kiterjedő ISO 9001 vagy ezzel egyenértékű minőségirányítási rendszertanúsítvány, vagy ezzel egyenértékű a minőség biztosítása érdekében tett intézkedések egyéb bizonyítéka. /Ez utóbbi esetben ajánlattevőnek az ajánlatban igazolnia kell, hogy – neki fel nem róható okokból – nem volt lehetősége az említett tanúsítványt az előírt határidőn belül megszerezni, valamint azt, hogy ezen intézkedések egyenértékűek az alkalmazandó minőségirányítási rendszer által előírtakkal./

M.5.) A teljesítésbe bevonni kívánt szakember(ek) bemutatása az alábbi dokumentumok csatolásával:

* Nyilatkozat az M.5.) Műszaki, illetve szakmai alkalmassági követelmény körében bemutatott szakemberekről 14. számú melléklet
* a szakemberek rendelkezésre állási nyilatkozata 15. számú melléklet
* a teljesítés irányítását végző szakember tekintetében a felsőfokú rendészeti szakirányú végzettség igazolása
* a „Biztonságszervező I.” végzettséggel rendelkező szakember tekintetében a végzettség igazolása
* a fegyverrel történő vagyonvédelmi tevékenység végzésére való jogosultság igazolására Ajánlattevő részére a rendőrség által kiadott érvényes engedély/határozat másolata, melyben a szakember, mint fegyver használatára feljogosított személy megnevezésre került

**13)** Az ajánlathoz csatolni kell az ajánlattevő, illetve az alkalmasság igazolásában résztvevő gazdasági szereplő azon cégjegyzésre jogosult képviselője/képviselői **aláírási címpéldányának** (vagy ügyvéd által ellenjegyzett aláírás minta) egyszerű másolatát, akik az ajánlatot, vagy abban szereplő valamely dokumentumot aláírták, szignálták. Amennyiben az ajánlatot vagy valamely dokumentumot meghatalmazott személy írja alá, úgy a meghatalmazás is csatolandó.

**14)** Nyilatkozat az eljárást megindító felhívásban előírt mértékű szakmai felelősségbiztosítás megkötéséről, illetőleg a meglévő felelősségbiztosítás kiegészítéséről 16. számú melléklet

**15)Változásbejegyzés**: Ajánlattevő vonatkozásában folyamatban lévő változásbejegyzési eljárás esetén az ajánlathoz csatolandó a cégbírósághoz benyújtott változásbejegyzési kérelem és az annak érkezéséről a cégbíróság által megküldött igazolás is [321/2015. (X. 30.) Korm. rendelet 13. §]. ***Amennyiben nincs folyamatban lévő változásbejegyzési eljárás, erről az ajánlattevőnek külön nyilatkozatot nem kell csatolnia!***

**16) *Ajánlattevő Kbt. 44.§ (1) bekezdés szerinti nyilatkozata*** *arra vonatkozóan, hogy mely információk – üzleti titkok – nyilvánosságra hozatalát tiltja meg.* ***Amennyiben az ajánlat üzleti titkot nem tartalmaz, erről az ajánlattevőnek külön nyilatkozatot nem kell csatolnia!***

* *Az üzleti titkot tartalmazó iratokat az ajánlatban* ***elkülönített módon****, külön fejezetben (közvetlenül a nyilatkozat után, az ajánlat legvégén) kell elhelyezni.*

***Ajánlattevő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.***

**17)Ajánlattevő nyilatkozata** az alkalmasság igazolásába bevont gazdasági szereplőről

17. számú melléklet

***A nyilatkozatot abban az esetben kell kitölteni, ha az előírt alkalmassági követelmény(ek)nek az ajánlattevő más szervezet vagy személy kapacitására támaszkodva kíván megfelelni!***

**18)** **Az ajánlati biztosíték rendelkezésre bocsátását igazoló dokumentum**

**19)** **Az ajánlattevő nyilatkozata arról, hogy az ajánlattevő, valamint a szerződés teljesítésében résztvevő személy- és vagyonőrök, mint természetes személyek megfelelnek a személy és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvényben foglalt valamennyi követelménynek.** 18. számú melléklet

**20)** Minden egyéb, a felhívásban illetve a közbeszerzési dokumentumokban benyújtani kért dokumentum

Az iratokat lehetőség szerint a fenti sorrendben csoportosítva, közvetlenül egymást követően kell az ajánlatban elhelyezni.

**Szerződéskötés feltételeit képező dokumentumok:**

- a közbeszerzés tárgyára vonatkozó szakmai felelősségbiztosítás, melynek kárérték limitje legalább 5 millió Ft/káresemény és legalább 15 millió Ft/kárév,

1. **Regisztrációs lap**

**Regisztrációs lap**

***(a dokumentáció letöltését követően haladéktalanul ajánlatkérő részére megküldendő!)***

**„Rendezvénybiztosítási, őrzés-védelmi feladatok ellátása”**

tárgyú közbeszerzési eljáráshoz

(egy példányban elegendő benyújtani!)

**A közbeszerzési eljárásban részt vevő cég adatai:**

|  |  |
| --- | --- |
| Neve: |  |
| Kapcsolattartó személy neve: |  |
| Címe: |  |
| Telefonszáma: |  |
| Telefaxszáma: |  |
| E-mail címe: |  |

**Kitöltve és cégszerűen aláírva haladéktalanul meg kell küldeni** a +36 52518404 telefax számra vagy a [fodor@fonixinfo.hu](mailto:fodor@fonixinfo.hu) **e-mail címre, de legkésőbb az ajánlattételi határidő lejártáig! A postai vagy közvetlen kézbesítés útján történő jelentkezési lehetőség szintén adott. Felhívjuk a Tisztelt Gazdasági Szereplők figyelmét, hogy a Kbt. 41. § (2) bekezdés c) pontjára és a 41. § (4) bekezdésére figyelemmel elektronikus úton nyilatkozat kizárólag legalább fokozott biztonságú elektronikus aláírással ellátott elektronikus dokumentumba foglalt formában tehető meg.**

Kelt………………………., 2018. év …………………. hó ….. napján.

|  |  |
| --- | --- |
|  | ……………………………… |
|  | cégszerű aláírás |

1. **Ajánlott iratminták**

Az ajánlattevő ajánlatában tett nyilatkozatai, igazolásai vonatkozásában a mellékelt mintáktól eltérő formátumú nyilatkozatot is adhat, azonban a nyilatkozatok, igazolások tartalmának meg kell felelnie a Kbt., illetve a végrehajtási rendeletek előírásainak.

Ajánlatkérő felhívja a figyelmet, hogy amennyiben bármely az Ajánlatkérő által adott ajánlott minta adminisztratív (nem megfelelő hivatkozás, stb.) elírást tartalmaz, úgy az nem mentesíti ajánlattevőt az alól, hogy a Kbt-nek, illetve a vonatkozó végrehajtási rendeleteknek mindenben megfelelő nyilatkozatot tegyen.

Az ajánlott minták felhasználása önmagában nem helyettesíti, mindazon egyéb (további) előírt nyilatkozat, irat vagy dokumentum csatolási kötelezettségét, amelyet a Kbt., a vonatkozó végrehajtási rendeletek vagy a felhívás és bármely közbeszerzési dokumentum egyebekben előír.

**Közös ajánlat esetén a nyilatkozatot minden egyes ajánlattevő részéről KÜLÖN csatolni kell az ajánlathoz, vagy a közös ajánlattevők képviseletében tett nyilatkozat esetében a nyilatkozatnak egyértelműen (felsorolás szerűen is) tartalmaznia kell valamennyi közös ajánlattevő megjelölését (nevét, székhelyét), nem elegendő, ha a kijelölt képviselő szervezet csak a maga nevében teszi a nyilatkozatot!**

***1. számú melléklet***

**FELOLVASÓLAP**

*a Kbt. 66. § (5) bekezdése alapján*

**„Rendezvénybiztosítási, őrzés-védelmi feladatok ellátása”**

1. Ajánlattevő neve:

székhelye:

cégjegyzékszáma:

adószáma:

telefon száma:

telefax száma:

e-mail címe:

2. Kapcsolattartó neve:

címe:

telefon száma:

telefax száma:

e-mail címe:

***-- A közös ajánlattevők esetében valamennyi ajánlattevő adatát meg kell adni egymást követően –***

|  |  |
| --- | --- |
| **Értékelési részszempont** | **megajánlott érték** |
| ***Minőségi szempont:*** |  |
| 1. Ajánlattevő a "Debreceni Virágkarnevál" rendezvényhez kapcsolódó teljesítés során biztosít-e önálló áramellátással és vezeték nélküli adattovábbítási technológiával működő, legalább 10 db, körkörös térfigyelést lehetővé tevő térfigyelő kamerát és kapcsolódó mobil irányítási központot (igen/nem) | **igen/nem\*** |
| 2. Az M5./ alkalmassági követelmény körében bemutatott, teljesítés irányítását végző felsőfokú rendészeti szakirányú végzettséggel rendelkező szakember jelen közbeszerzés tárgya szerinti területen szerzett szakmai tapasztalatának időtartama (egész hónapban, max. 60 hónap) | **…… hónap** |
| ***Ár szempont:*** |  |
| **Képzett Ajánlati Ár (nettó HUF)** | **…..……...… Ft** |

***\* A megfelelő aláhúzandó vagy a nem megfelelő törlendő!***

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

*A kapcsolattartóként azon személyt nevezze meg az ajánlattevő, akinek az ajánlatkérő a közbeszerzési eljárás dokumentumait küldheti, és azon elérhetőségeket adja meg az ajánlattevő, ahova az ajánlatkérő a közbeszerzési eljárással kapcsolatos dokumentumokat*, *értesítéseket küldheti.*

***2. számú melléklet***

**ÁrTÁBLÁZAT**

**„Rendezvénybiztosítási, őrzés-védelmi feladatok ellátása”**

|  |  |  |  |
| --- | --- | --- | --- |
| **Feladat megnevezése** | **Egységár** | **Súlyszám** | **Összesen** |
| Rendezvénybiztosítási feladatok a kiemelt rendezvények tekintetében  (Debreceni Virágkarnevál, Bor-és Jazznapok , Cseh Sörkert, Boldog Új Évet Debrecen 2019.) | .............Nettó Ft/óra/fő | 8919 | ..............Ft |
| Rendezvénybiztosítási feladatok az egyéb rendezvények tekintetében | .............Nettó Ft/óra/fő | 5528 | ..............Ft |
| Távfelügyelet | .............Nettó Ft/hó | 12 | ..............Ft |
| Pénz -és értékszállítás a pénzintézet nyitvatartási idején belül (a pénztárból a pénzintézetbe) | .............Nettó Ft/alkalom | 57 | ..............Ft |
| Pénz -és értékszállítás abban az esetben, ha az átvétel időpontja nem a pénzintézet nyitvatartási idejébe esik (a pénztárból saját megőrzésre, majd pénzintézetbe) | .............Nettó Ft/alkalom | 28 | ..............Ft |
| min. 2m széles, 1 m magas térelválasztáshoz alkalmas kordonelem biztosítása rendezvényekhez | .............Nettó Ft/db/nap | 500 | ..............Ft |
| Mindösszesen nettó Ft (képzett ajánlati ár) |  |  | ................. Ft/\* |

**\* Ezen összeget kérjük a Felolvasólapon feltüntetni!**

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

***3. számú melléklet***

**AJÁNLATTEVŐI NYILATKOZAT**

a Kbt. 66 § (2) bekezdése szerint

1) Alulírott………................., mint a(z)…………..….….. (székhely:…………………….……), mint ajánlattevő képviselője kijelentem, hogy miután átvizsgáltuk, megismertük és megértettük a „**Rendezvénybiztosítási, őrzés-védelmi feladatok ellátása** ” tárgyú közbeszerzési eljárás eljárást megindító felhívását és a további közbeszerzési dokumentumokat, beleértve az esetlegesen kibocsátott kiegészítéseket és módosításokat, valamint az ajánlattevők kérdéseire adott válaszokat, továbbá a szerződéstervezetet, elfogadjuk az azokban megfogalmazott feltételeket.

2) Amennyiben ajánlatunkat elfogadják, kötelezettséget vállalunk az Ajánlatkérővel a szerződés megkötésére és teljesítésére, a Felolvasó lapon és ajánlatunkban megjelölt ellenszolgáltatásért.

3) Kijelentjük, hogy ajánlatunkat az eljárást megindító felhívásban megjelölt időpontig fenntartjuk.

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

**A nyilatkozat eredeti példányban csatolandó!**

***4. számú melléklet***

**NYILATKOZAT**

a Kbt. 66 § (4) bekezdése szerint

Alulírott………................., mint a(z)…………..….….. (székhely:…………………….……), mint ajánlattevő képviselője

**n y i l a t k o z o m**

hogy a(z) …………………………………………………………………………………… **ajánlattevő**  
a kis- és középvállalkozásokról, fejlődésük támogatásáról szóló 2004. XXXIV. törvény (Kkvtv.) 2-3. §-ai értelmében:

**- kisvállalkozásnak minősül\***

**- középvállalkozásnak minősül\***

**- mikrovállalkozásnak minősül\***

**- nem minősül kis/közép/mikro vállalkozásnak \***

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

**Közös** ajánlattétel **esetén** a nyilatkozatot minden egyes **ajánlattevő részéről KÜLÖN kell csatolni** az **ajánlathoz!**

***5. számú melléklet***

**AJÁNLATTEVŐI NYILATKOZAT**

alvállalkozó bevonásáról

(Ajánlattevő részéről a Kbt. 66.§ (6) bekezdésre figyelemmel)

Alulírott………................., mint a(z)…………..….….. (székhely:…………………….……), mint ajánlattevő képviselője nyilatkozom, hogy a **„Rendezvénybiztosítási, őrzés-védelmi feladatok ellátása ”** tárgyban megindított közbeszerzési eljárásban cégünk nyertessége esetén a teljesítés során a **Kbt. 66. § (6) bekezdés** szerint, **alvállalkozó**(ka)t:

1. **nem kíván igénybe venni \***
2. **igénybe kíván venni az alábbi az alábbiak szerint\***:

|  |  |
| --- | --- |
| *a közbeszerzésnek az a része (részei), amelynek teljesítéséhez az ajánlattevő alvállalkozót kíván igénybe venni* | *az ezen részek tekintetében igénybe venni kívánt és az ajánlat benyújtásakor már ismert alvállalkozó(k) megnevezése*  *(név, cím, adószám)* |
|  |  |
|  |  |
|  |  |

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

***\*A megfelelő rész értelemszerűen aláhúzandó vagy a nem megfelelő törlendő,*** *illetve a táblázat kitöltendő(adott esetben)****!***

*A nyilatkozatot értelemszerűen kitöltve akkor is csatolni kell az ajánlat részeként, ha alvállalkozó igénybevételére nem fog sor kerülni. Ebben az esetben a nyilatkozatban a nemleges választ kell szerepeltetni.*

**Közös** ajánlattétel **esetén** a nyilatkozatot minden egyes **ajánlattevő részéről KÜLÖN kell csatolni** az **ajánlathoz!**

***6. számú melléklet***

**AJÁNLATTEVŐI NYILATKOZAT**

a Kbt. 67. § (1) bekezdése tekintetében

Alulírott………................., mint a(z)…………..….….. (székhely:…………………….……), mint ajánlattevő képviselője a **„Rendezvénybiztosítási, őrzés-védelmi feladatok ellátása ”** tárgyú közbeszerzési eljárás keretében

**n y i l a t k o z o m**

hogy a(z) ..…………………………………….. *(cég megnevezése)*

mint ajánlattevő nem tartozik a Kbt. 62. § (1) és (2) bekezdése szerinti kizáró okok hatálya alá.

A Kbt. 62. § (1) bekezdés k) pont kb) alpontjára vonatkozóan a külön jogszabályban meghatározottak szerint megadott részletes adatokat tartalmazó nyilatkozatunkat az ajánlat részeként csatoljuk.

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

**Közös** ajánlattétel **esetén** a nyilatkozatot minden egyes **ajánlattevő részéről KÜLÖN kell csatolni** az **ajánlathoz!**

***7. számú melléklet***

**AJÁNLATTEVŐI NYILATKOZAT**

aKbt. 62. § (1) bekezdésének k) pont kb) alpont vonatkozásában

Alulírott………................., mint a(z)…………..….….. (székhely:…………………….……), mint ajánlattevő képviselője a **„Rendezvénybiztosítási, őrzés-védelmi feladatok ellátása ”** tárgyú közbeszerzési eljárás keretében

**az alábbi nyilatkozatot teszem**

**\* 1.** Társaságunk olyan társaságnak minősül, amelyet szabályozott tőzsdén jegyeznek.

**\* 2.** Társaságunk olyan társaságnak minősül, melyet nem jegyeznek szabályozott tőzsdén, erre tekintettel nyilatkozunk, hogy társaságunkban az alábbi – a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontjaszerint definiált – tényleges tulajdonosa(i) az alábbi személy(ek):

|  |  |
| --- | --- |
| **Név** | **Állandó lakhely** |
|  |  |
|  |  |

\* **3.** Társaságunk olyan társaságnak minősül, melyet nem jegyeznek szabályozott tőzsdén és a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontja szerint definiálttényleges tulajdonosa nincsen.

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

**Közös** ajánlattétel **esetén** a nyilatkozatot minden egyes **ajánlattevő részéről KÜLÖN kell csatolni** az **ajánlathoz!**

***8. számú melléklet***

**AJÁNLATTEVŐI NYILATKOZAT**

a Kbt. 67. § (4) bekezdés szerint

(Az **ajánlattevő** részéről)

Alulírott………................., mint a(z)…………..….….. (székhely:…………………….……), mint ajánlattevő képviselője a **„Rendezvénybiztosítási, őrzés-védelmi feladatok ellátása”** tárgyú közbeszerzési eljárás keretében

**n y i l a t k o z o m**

hogy cégünk nyertessége esetén a szerződés teljesítéséhez nem vesz igénybe a Kbt. 62. § (1) és (2) bekezdés szerinti kizáró okok hatálya alá eső alvállalkozót, valamint alkalmasság igazolásában részt vevő más szervezetet.

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

**Közös** ajánlattétel **esetén** a nyilatkozatot minden egyes **ajánlattevő részéről KÜLÖN kell csatolni** az **ajánlathoz!**

***9. számú melléklet***

**NYILATKOZAT**

Nyilatkozat az 1. értékelési szempont körében vállalt térfigyelő kamerával és kapcsolódó mobil irányítási központ biztosításáról és a rendszer paramétereiről

Alulírott………................., mint a(z)…………..….….. (székhely:…………………….……), mint ajánlattevő képviselője a „**Rendezvénybiztosítási, őrzés-védelmi feladatok ellátása** ” tárgyú közbeszerzési eljárás keretében

**n y i l a t k o z o m**

hogy cégünk nyertessége esetén a "Debreceni Virágkarnevál" rendezvény rendezvénybiztosítási feladatainak teljesítéséhez önálló áramellátással és vezeték nélküli adattovábbítási technológiával működő, legalább 10 db, körkörös térfigyelést lehetővé tevő térfigyelő kamerát és kapcsolódó mobil irányítási központot biztosítunk. A rendszer az alábbi paraméterekkel rendelkezik:

|  |  |  |  |
| --- | --- | --- | --- |
| **Kamerák darabszáma** | **Kamerák típusa** | **Mobil irányítási központ főbb jellemzői (pl. gépjárműbe telepített; monitorok száma)** | **A rendszer áramellátásának módja, azaz: elektromos hálózati kapcsolódást nem igénylő (önálló áramellátású)**  **IGEN/NEM** |
|  |  |  |  |

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

***10. számú melléklet***

**SZAKMAI ÖNÉLETRAJZ**

/A teljesítés irányítását végző felsőfokú rendészeti szakirányú végzettséggel rendelkező szakember saját kezűleg aláírt önéletrajza/

|  |  |
| --- | --- |
| **SZEMÉLYES ADATOK** | |
|  | |
| **Név:** |  |
| **Születési idő:** |  |
| **Lakcím:** |  |

|  |  |
| --- | --- |
| **Releváns végzettség/képzettség** | |
| **A végzettség/képzettség megszerzésének időpontja (év/hónap)** | **Intézmény és a megszerzett végzettség/képzettség** |
|  |  |
|  |  |

|  |  |
| --- | --- |
| **SZAKMAI TAPASZTALAT** | |
| **Kezdő és befejező időpont (év/hó)** | **Munkahely megnevezése, ellátott feladat** |
|  |  |
|  |  |

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

|  |
| --- |
| ……………………………… |
| szakember saját kezű aláírása |

***11. számú melléklet***

**nyilatkozat**

**referenciáról**

**„Rendezvénybiztosítási, őrzés-védelmi feladatok ellátása ”**

*tárgyú közbeszerzési eljárásban*

Alulírott………................., mint a(z)…………..….….. (székhely:…………………….……), mint ajánlattevő képviselője kijelentem, hogy az eljárást megindító felhívás feladásának napját megelőző 3 évben – a 321/2015. (X.30.) Korm. rendelet 21. § (3a) bekezdés a) pontjára figyelemmel – teljesített legjelentősebb – M.1.) műszaki, illetve szakmai alkalmassági követelmény keretében meghatározott – munkáink az alábbiak voltak:

| **Teljesítés ideje (kezdő és befejező időpontja év/hó/nap megjelöléssel)** | **Szerződést kötő másik fél megnevezése, címe** | **Szolgáltatás tárgya**  **(legalább 20.000 fő részvételével megvalósuló szabadtéri rendezvény teljes körű rendezvénybiztosítási feladatainak ellátására irányuló referencia)** | **Egyidejűleg szolgálatot teljesítők száma a rendezvényen** | **A teljesítés az előírásoknak és a szerződésnek megfelelően történt-e?** |
| --- | --- | --- | --- | --- |
|  |  |  |  |  |

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

***12. számú melléklet***

**nyilatkozat**

**referenciáról**

**„Rendezvénybiztosítási, őrzés-védelmi feladatok ellátása ”**

*tárgyú közbeszerzési eljárásban*

Alulírott………................., mint a(z)…………..….….. (székhely:…………………….……), mint ajánlattevő képviselője kijelentem, hogy az eljárást megindító felhívás feladásának napját megelőző 3 évben – a 321/2015. (X.30.) Korm. rendelet 21. § (3a) bekezdés a) pontjára figyelemmel – teljesített legjelentősebb – M.2.) műszaki, illetve szakmai alkalmassági követelmény keretében meghatározott – munkáink az alábbiak voltak:

| **Rendezvény**  **sorszáma** | **Teljesítés ideje (kezdő és befejező időpontja év/hó/nap megjelöléssel)** | **Szerződést kötő másik fél megnevezése, címe** | **Szolgáltatás tárgya**  (rendezvénybiztosítási feladatok ellátása) | | **Óraszám** | **A teljesítés az előírásoknak és a szerződésnek megfelelően történt-e?** |
| --- | --- | --- | --- | --- | --- | --- |
| 1. |  |  |  |  | |  |
| 2. |  |  |  |  | |  |
| 3.\* |  |  |  |  | |  |
| Összesen |  |  |  |  | |  |

\*A táblázat sorai bővíthetők

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

***13. számú melléklet***

**Nyilatkozat**

a teljesítéshez rendelkezésre álló eszközök leírása

Alulírott………................., mint a(z)…………..….….. (székhely:…………………….……), mint ajánlattevő képviselője a „**Rendezvénybiztosítási, őrzés-védelmi feladatok ellátása** ” tárgyú közbeszerzési eljárás keretében

**n y i l a t k o z o m**

hogy cégünk a szerződés teljesítéséhez az alábbi műszaki, technikai felszereltséggel rendelkezik:

|  |  |  |  |
| --- | --- | --- | --- |
| **Az eszköz megnevezése** | **gyártmánya, típusa (amennyiben van)** | **Darabszám** | **Főbb műszaki paraméterek** |
| Kordonelem |  |  | …. m széles, ….. m magas; …… színű |
| távfelügyeleti központ és diszpécserszolgálat |  |  | folyamatosan működő távfelügyeleti központ, napi 24 órás diszpécserszolgálattal |

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

***14. számú melléklet***

**NYILATKOZAT**

az M.5.) számú műszaki, illetve szakmai alkalmassági követelmény körében bemutatott szakemberekről

Alulírott………....................., mint a(z)……….……...….. (székhely:…………………….…) mint ajánlattevő képviselője a **„Rendezvénybiztosítási, őrzés-védelmi feladatok ellátása ”** tárgyú közbeszerzési eljárásban kijelentem és nyilatkozom, hogy az M.5.) számú alkalmassági követelmény vonatkozásában a szerződés teljesítésbe az alábbi szakembereket kívánjuk bevonni:

|  |  |
| --- | --- |
| **értékelési szempont** | **szakember neve** |
| Fegyveres vagyonőr |  |
| A teljesítés irányítását végző, felsőfokú (főiskolai vagy egyetemi szintű) rendészeti szakirányú végzettséggel rendelkező szakember |  |
| „Biztonságszervező I.” végzettséggel rendelkező szakember |  |

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

***15. számú melléklet***

**NYILATKOZAT**

szakemberek rendelkezésre állásáról

1. Fegyveres vagyonőr

Alulírott………....................., mint fegyveres vagyonőr a **„Rendezvénybiztosítási, őrzés-védelmi feladatok ellátása”** tárgyú közbeszerzési eljárásban kijelentem és nyilatkozom, hogy a …………………… ajánlattevő nyertessége esetén részt veszek a szerződés teljesítésében. Kijelentem továbbá, hogy az ajánlattevő nyertessége esetén rendelkezésre állok, és közreműködöm a teljesítésben az ajánlatban szereplő beosztásban, és nincs más olyan kötelezettségem a teljesítés időszakára vonatkozóan, amely a szerződés teljesítésében való munkavégzésemet bármilyen szempontból akadályozná.

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás

1. A teljesítés irányítását végző, felsőfokú (főiskolai vagy egyetemi szintű) rendészeti szakirányú végzettséggel rendelkező szakember

Alulírott………....................., mint a teljesítés irányítását végző, felsőfokú (főiskolai vagy egyetemi szintű) rendészeti szakirányú végzettséggel rendelkező szakember a **„Rendezvénybiztosítási, őrzés-védelmi feladatok ellátása”** tárgyú közbeszerzési eljárásban kijelentem és nyilatkozom, hogy a …………………… ajánlattevő nyertessége esetén részt veszek a szerződés teljesítésében. Kijelentem továbbá, hogy az ajánlattevő nyertessége esetén rendelkezésre állok, és közreműködöm a teljesítésben az ajánlatban szereplő beosztásban, és nincs más olyan kötelezettségem a teljesítés időszakára vonatkozóan, amely a szerződés teljesítésében való munkavégzésemet bármilyen szempontból akadályozná.

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás

1. „Biztonságszervező I.” végzettséggel rendelkező szakember

Alulírott………....................., mint „Biztonságszervező I.” végzettséggel rendelkező szakember a **„Rendezvénybiztosítási, őrzés-védelmi feladatok ellátása”** tárgyú közbeszerzési eljárásban kijelentem és nyilatkozom, hogy a …………………… ajánlattevő nyertessége esetén részt veszek a szerződés teljesítésében. Kijelentem továbbá, hogy az ajánlattevő nyertessége esetén rendelkezésre állok, és közreműködöm a teljesítésben az ajánlatban szereplő beosztásban, és nincs más olyan kötelezettségem a teljesítés időszakára vonatkozóan, amely a szerződés teljesítésében való munkavégzésemet bármilyen szempontból akadályozná.

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás

***16. számú melléklet***

**Nyilatkozat felelősségbiztosításról**

Alulírott………....................., mint a(z)……….……...….. (székhely:…………………….…), mint ajánlattevő képviselője kijelentem, hogy a „**Rendezvénybiztosítási, őrzés-védelmi feladatok ellátása**” tárgyú közbeszerzési eljárásban nyertességünk esetén a szerződés teljesítésének teljes időtartamára vonatkozóan érvényes, a közbeszerzés tárgyára vonatkozó, olyan szakmai felelősségbiztosítást kötünk **/** a meglévő felelősségbiztosítási szerződésünket a fenti feltételeknek megfelelően kiterjesztjük\*, melynek kárérték limitje legalább 5.000.000 Ft/káresemény és legalább 15.000.000 Ft/év.

Tudomásul vesszük, hogy a felelősségbiztosítás meglétét igazoló ajánlatot a szerződéskötéskor be kell mutatni, majd a szerződéskötést követő 10 munkanapon belül a nyertes ajánlattevő köteles a felelősségbiztosítási kötvényt benyújtani Ajánlatkérő részére.

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

***\* A megfelelő aláhúzandó vagy a nem megfelelő törlendő!***

***17. számú melléklet***

**NYILATKOZAT**

a Kbt. 65. § (7) bekezdése tekintetében

*(A nyilatkozatot abban az esetben kell kitölteni, ha az előírt alkalmassági követelmény(ek)nek az ajánlattevő más szervezet vagy személy kapacitására támaszkodva kíván megfelelni!)*

Alulírott………....................., mint a(z)……….……...….. (székhely:…………………….…) képviselője, mint ajánlattevő a **„Rendezvénybiztosítási, őrzés-védelmi feladatok ellátása ”** tárgyú közbeszerzési eljárásban kijelentem és nyilatkozom, hogy az

- az általam képviselt társaság az előírt alkalmassági követelményeknek más szervezet vagy személy kapacitására támaszkodva felel meg.

- az eljárást megindító felhívás azon pontjának megjelölése és az alkalmassági követelmény megjelölése, amelynek más szervezet/személy kapacitására támaszkodva kívánunk megfelelni: ……………………………………………...

- a kapacitást biztosító szervezet vagy személy megnevezése:

|  |  |
| --- | --- |
| Név: |  |
| Cím: |  |
| Cégjegyzékszám/ Egyéni vállalkozói nyilvántartási szám: |  |
| Adószám: |  |

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

*A fentieken túl csatolni kell az ajánlatban a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt!*

***18. számú melléklet***

**Nyilatkozat**

Alulírott………....................., mint a(z)……….……...….. (székhely:…………………….…) képviselője, mint ajánlattevő a **„Rendezvénybiztosítási, őrzés-védelmi feladatok ellátása ”** tárgyú közbeszerzési eljárás keretében nyilatkozom arról, hogy a ………………………… ajánlattevő, valamint a szerződés teljesítésében résztvevő személy- és vagyonőrök, mint természetes személyek megfelelnek a személy és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvényben foglalt valamennyi követelménynek.

Kelt: \_\_\_\_\_\_\_\_\_\_\_\_\_\_\_\_\_\_\_\_, 2018. \_\_\_\_\_\_\_\_ hó \_\_\_ nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégszerű aláírás

1. **Szerződéstervezet**

|  |  |  |
| --- | --- | --- |
|  | **Megbízási Szerződés**  ***- tervezet -*** |  |

amely létrejött egyrészről a

Név: **FŐNIX RENDEZVÉNYSZERVEZŐ KÖZHASZNÚ NONPROFIT KFT**

Cím: 4026 Debrecen, Hunyadi u. 1-3.

Képviseli: Bódor Edit ügyvezető

Levelezési címe: 4026 Debrecen, Hunyadi u. 1-3.

Számlavezető pénzintézete: OTP Bank Nyrt.

Számlaszáma:

Adószáma: 21829510-2-09

Cégjegyzék száma:

mint **Megbízó**

másrészről

Név: ..............................................................................................................................................

Cím: ..............................................................................................................................................

Képviseli: .....................................................................................................................................

Számlavezető pénzintézete: .........................................................................................................

Számlaszáma: ...............................................................................................................................

Adószáma: ....................................................................................................................................

Cégjegyzék száma: .......................................................................................................................

mint **Megbízott**

együttesen Szerződő Felek között, az alábbi feltételekkel:

**ELŐZMÉNYEK**

Megbízó, mint ajánlatkérő K.É. ……/2018. szám alatt eljárást megindító felhívást tett közzé a Közbeszerzési Értesítőben a közbeszerzésekről szóló 2015. évi CXLIII. tv. (a továbbiakban: Kbt.) 117. § szerint, rendezvénybiztosítási, őrzés-védelmi feladatok ellátására vonatkozó közbeszerzési eljárás megindítására. A közbeszerzési eljárás keretében Megbízott, mint a legjobb ár-érték arányt tartalmazó ajánlatot benyújtó ajánlattevő került nyertes ajánlattevőként kihirdetésre, erre tekintettel Megbízó a megbízási szerződést jelen okiratban foglalt feltételek szerint a ……………………………….-al köti meg.

**1. A szerződés tárgya**

1.1. A Megbízó megbízza a Megbízottat, hogy lássa el a rendezvénybiztosítási feladatokat, az Apolló mozi „pánikgombos” rendszerrel történő  távfelügyeleti feladatait, valamint a pénz -és értékszállítási feladatokat a jelen szerződés megkötését megelőző közbeszerzési eljárás közbeszerzési dokumentumaiban, valamint Megbízott nyertes ajánlatában foglaltak szerint.

A teljesítés helyszíne: Kölcsey Központ (4026 Debrecen Hunyadi u. 1-3. sz.) és egyéb külső helyszínek Debrecen város közigazgatási területén belül.

1.2. Az elvégzendő feladatok részletes leírását a jelen szerződés mellékletét képező feladatmeghatározás tartalmazza.

**2. A szerződés időbeli hatálya**

2.1. Felek rögzítik, hogy a jelen szerződés a megkötésétől számított 12 hónapos határozott időtartamra szól.

2.2. A szerződés teljesítése annak időbeli hatálya alatt folyamatos.

**3. Megbízási díj**

3.1. A képzett nettó megbízási díj összege:....................... Ft. Szerződő felek akként állapodnak meg, hogy a jelen szerződésben foglaltak érdekében kifejtett megbízási tevékenység ellenértékeként a Megbízott - a ténylegesen megvalósult teljesítés alapján - **egységáras megbízási díjra** válik jogosulttá.

A megbízási díj egységárait szerződő felek az alábbiak szerint határozzák meg:

|  |  |
| --- | --- |
| **Feladat megnevezése** | **Egységár** |
| Rendezvénybiztosítási feladatok a kiemelt rendezvények tekintetében  (Debreceni Virágkarnevál, Bor-és Jazznapok, Cseh Sörkert, Boldog Új Évet Debrecen 2019.) | .............Nettó Ft/óra/fő+ÁFA |
| Rendezvénybiztosítási feladatok az egyéb rendezvények tekintetében | .............Nettó Ft/óra/fő+ÁFA |
| Távfelügyelet | .............Nettó Ft/hó+ÁFA |
| Pénz -és értékszállítás a pénzintézet nyitvatartási idején belül (a pénztárból a pénzintézetbe) | .............Nettó Ft/alkalom+ÁFA |
| Pénz -és értékszállítás abban az esetben, ha az átvétel időpontja nem a pénzintézet nyitvatartási idejébe esik (a pénztárból saját megőrzésre, majd pénzintézetbe) | .............Nettó Ft/alkalom+ÁFA |
| Kordonelem biztosítása | ………….Nettó Ft/db/nap+ÁFA |

*[Ajánlattevő ajánlatának megfelelően töltendő ki.]*

3.2. A fenti díj a szerződés időtartama alatt változatlan, a számlázás és kifizetés pénzneme a magyar forint (HUF).

**4. Fizetési feltételek**

4.1. Megbízó előleget nem fizet. Megbízott a rendezvénybiztosítási feladatok vonatkozásában rendezvényenként, az adott rendezvény tekintetében megvalósult szerződésszerű teljesítést követően jogosult számlát benyújtani. Az egyéb feladatok tekintetében Megbízott havonta jogosult számlát benyújtani a tárgyhónapot követő hónap 5. napjáig.

Megbízott a számla benyújtása előtt minden esetben írásos jelentést köteles készíteni az elvégzett munkákról. Megbízó köteles megvizsgálni a teljesítést, és amennyiben nem fedez fel olyan hibát vagy mulasztást, amely miatt a teljesítés nem lenne elfogadható, Megbízó jelen szerződés 13.1.) pontjában meghatározott képviselője teljesítésigazolást állít ki. Megbízott a tárgyhóra vagy rendezvényre eső megbízási díjat a teljesítésigazolás átvételét követően jogosult kiszámlázni. A számlában minden esetben a ténylegesen teljesített szolgáltatás mennyisége és jelen szerződés 3.1. pontjában szereplő egységárral számolt végösszege tüntetendő fel.

4.2. A számlát 1 (egy) példányban kell benyújtani.

4.3. Megbízónak jogában áll a benyújtott számlát felülvizsgálni. Ha Megbízó részéről kifogás merül fel a benyújtott számlával összefüggésben, úgy Megbízó köteles a kifogásolt számlát 10 napon belül visszajuttatni Megbízotthoz.

4.3. A megbízási díjnak a tényleges teljesítés, illetőleg az egységár alapul vételével számított összegét Megbízó - a szerződésszerű teljesítés leigazolása esetén - köteles a havi elszámolású feladatok tekintetében havonta, míg a rendezvénybiztosítási feladatok tekintetében egyedileg utólagosan esedékesen kiegyenlíteni Megbízott részére, Megbízott által átadott alakszerű, a számviteli jogszabályoknak megfelelően kiállított számla ellenében, a Ptk. 6:130. § (1)-(2) bekezdése szerinti fizetési határidővel, banki átutalással.

4.4. Számla kifizetésére csak akkor kerül sor, ha Megbízott bemutat, átad vagy megküld Megbízónak a terhelés időpontjától számított 30 napnál nem régebbi nemlegesnek minősülő együttes adóigazolást, vagy arról értesíti Megbízót, hogy a kifizetés időpontjában szerepel a köztartozásmentes adózói adatbázisban.

4.5. Amennyiben a Megbízó a fizetési kötelezettségének teljesítésével késedelembe esik, úgy a késedelembe esés időpontjától kezdődően a fizetési kötelezettség teljesítéséig terjedő időszakra köteles a Megbízottnak – az őt megillető díjazáson felül – a 2013. évi V. tv. 6:155. § (1)-(2) bekezdéseiben meghatározott mértékű késedelmi kamatot is megfizetni.

4.6. Megbízott a Kbt. 136. § (1) bekezdése alapján kötelezettséget vállal arra, hogy:

a) nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Megbízott adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét a Megbízó számára megismerhetővé teszi és a Kbt. 143. § (3) bekezdése szerinti ügyletekről a Megbízót haladéktalanul értesíti.

4.7. A külföldi adóilletőségű Megbízott köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Megbízottra vonatkozó adatokat az országok közötti jogsegély igénybevétele nélkül.

**5. A Szerződő Felek jogai és kötelességei**

5.1. A Szerződő Felek a szerződés teljesítése során együttműködni kötelesek. Ennek keretében a Szerződő Felek kötelesek egymást írásban értesíteni mindazon körülményről, amelyek a szerződésben vállalt kölcsönös kötelezettségekből kifolyólag a teljesítést érintik.

5.2. Megbízott köteles Megbízót tevékenységéről rendszeresen, jelen szerződés 4.1. pontjában meghatározott módon tájékoztatni. Ezt meghaladóan Megbízott köteles Megbízót minden lényeges körülményről vagy változásról tájékoztatni, különösen, ha a felmerült új körülmények az utasítások módosítását teszik indokolttá.

5.3. Megbízott köteles gondoskodni Megbízó által meghatározott feladatok végrehajtásáról, a szolgálat szervezéséről, a szolgálatot teljesítők ellenőrzéséről.

5.4. Megbízó jogosult a szolgáltatás teljesítését bármikor ellenőrizni, és tapasztalatait, észrevételeit Megbízott felé jelezni. Megbízott a Megbízó észrevételeire köteles – annak megtételétől számított 12 órán belül – szóban tájékoztatást adni és a szükséges intézkedéseket megtenni.

5.5. Megbízott köteles a szolgálatot teljesítő személyeket formaruhával és fényképes kitűzővel ellátni.

5.6. Megbízott köteles valamennyi, a szerződés teljesítésében részt vevő szakemberrel megismertetni a szerződés teljesítésének adott helyszínére vonatkozó releváns szabályzatokat, különös tekintettel a tűzvédelmi, illetve a kulcskezelési szabályzatra. Megbízó a releváns szabályzatokat Megbízott rendelkezésére bocsátja.

5.7. Megbízott köteles a szerződésben meghatározott feladatokat a szakma szabályainak megfelelően, jó minőségben elvégezni.

5.8. A fentiekkel összefüggésben Megbízott kijelenti, hogy jelen szerződés tárgyát képező szolgáltatások ellátásában részt vevő személyek a feladat-ellátáshoz szükséges szakmai képesítéssel rendelkeznek.

5.9. Szerződő Felek kötelezik magukat arra, hogy védik és őrzik a jelen szerződés teljesítése során tudomásukra jutott adatokat, információkat, dokumentumokat, és minden erőfeszítést megtesznek annak érdekében, hogy azok megfelelő védelmét biztosítsák. Így különösen gondoskodnak arról, hogy alkalmazottaik, illetve mindazok, akik a jelen szerződés teljesítése kapcsán bizalmas adathoz hozzáférhetnek, betartsák az adatvédelmi jogszabályok előírásait, illetve, hogy ezen adatokhoz csak azok férhessenek hozzá, akik jogosultak azok megismerésére és felhasználására, szavatolják, hogy minden alkalmazottjuk, egyéb segítőjük, akik munkaköri vagy szerződéses kötelezettségük teljesítése során az adatokhoz, információkhoz, dokumentumokhoz hozzá kell jussanak vagy egyébként hozzáférhetnek, megfelelő titoktartási nyilatkozatot tesznek, mielőtt a jelen szerződéssel kapcsolatos tevékenységüket megkezdenék, illetve az adatvédelmet megfelelően biztosítják, végrehajtják az adatvédelemhez szükséges védelmi, biztonsági intézkedéseket.

5.10. Szerződő Felek felelősséggel tartoznak minden olyan kárért, amely adatkezelési, titoktartási kötelezettségük megszegéséből származik.

5.11. Szerződő Felek titoktartással, jogvitákkal és közlésekkel kapcsolatos jogai és kötelezettségei a jelen szerződés bármilyen okból történő megszűnését követően is fennmaradnak, és kötelező érvényűek Szerződő Felekre.

5.12. A megkötött szerződést és a szerződésben vállalt kötelezettségeit a Megbízott át nem ruházhatja, jogosult viszont a szerződés teljesítése során alvállalkozót igénybe venni, amennyiben azt ajánlatában jelezte.

5.13. A Megbízó az alvállalkozóval, illetve alvállalkozókkal nem áll szerződéses kapcsolatban. Munkájukért a Megbízott úgy felel, mint sajátjáért.

5.14. Megbízott köteles a jelen okirat aláírásától számított 10 munkanapon belül a tevékenysége ellátásához szükséges szakmai felelősségbiztosítási kötvényét benyújtani, valamint a biztosítást a jelen vállalkozási szerződés hatálya alatt folyamatosan fenntartani.

5.15. A felelősségbiztosítási szerződést a Megbízottnak úgy kell folyamatos jelleggel fenntartania, hogy az a jelen szerződés tárgyát képező vagyonvédelmi feladatok tekintetében legalább ***15.000.000 Ft/év*** és legalább ***5.000.000 Ft/káresemény*** összegű kárfizetési limitre nyújtson fedezetet. A jelen pontban foglalt kötelezettség megszegése a Megbízó azonnali hatályú felmondási jogának gyakorlását alapozza meg.

5.16. Megbízott aszerződés teljesítésébe a következő, teljesítés irányítását végző, felsőfokú rendészeti szakirányú végzettséggel rendelkező szakembert köteles bevonni\**(adott esetben)*.

*Szakember megnevezése: …………………………………\**

*A szakember közbeszerzés tárgya szerinti területen szerzett szakmai tapasztalatának időtartama: …… hónap.\**

*Megbízott a "Debreceni Virágkarnevál" rendezvényhez kapcsolódó teljesítés során biztosít önálló áramellátással és vezeték nélküli adattovábbítási technológiával működő, legalább 10 db, körkörös térfigyelést lehetővé tevő térfigyelő kamerát és kapcsolódó mobil irányítási központot biztosít.\**

/\*Az ajánlat tartalma alapján kerül megadásra./

5.17. Az értékelési szempontrendszer és az alkalmasság keretében megajánlott tartalmat a teljesítés során Megrendelő fokozottan ellenőrzi. A kötelezettség megszegése szerződést biztosító mellékkötelezettség érvényesítését, illetve a szerződés felmondását, vagy attól való elállást eredményezheti.

5.18. A Megbízó képviselőjével történő egyeztetés alapján egyes rendezvények biztosítására esetenként a Megbízott külön írásba foglalt biztosítási (biztonsági) tervet készít, amely biztosítási terv egyebek mellett tartalmazni fogja a biztosításban közreműködő személyek létszámát is. Megbízott feladatát képezi a biztosítási terv szükség szerinti hatósági egyeztetésének lebonyolítása, a hatósági egyeztetéseken és bejáráson való részvétel és aktív közreműködés biztosítása, továbbá szükség esetén, a biztosítási terv jóváhagyási procedúrájának koordinálása.

5.19. A biztosítási tervet Megbízónak jóvá kell hagynia. Amennyiben Megbízó az adott biztosítási tervet változtatás nélkül elfogadja, úgy azt cégszerűen aláírva 5 (öt) munkanapon belül visszaküldi a Megbízott részére. Véleményeltérés esetén ugyanezen határidőn belül a felek egyeztetik elképzeléseiket. A biztosítási terv elkészítéséért Megbízott külön díj felszámítására nem jogosult.

5.20. Az egyes rendezvények biztosítására vonatkozóan a felek esetenként egyeznek meg a pontos és részletes feltételekben, ideértve különösen, de nem kizárólagosan a Megbízott pontos feladatát, valamint a megbízási díj összegét is (amely a biztosítási terv alapul vételével ténylegesen megvalósult közreműködői létszám és a jelen megbízási szerződésben rögzített egységár alapján kerül esetenként megállapításra). A feltételeket felek az egyes események előtt írásban rögzítik.

5.21. Megegyezés hiányában az adott eseménnyel kapcsolatos feladatok ellátására Megbízó - a Kbt-ben foglalt, kötelező érvényű szabályok betartása mellett - más, harmadik személy(rek) részére is megbízást adhat. Abban az esetben, ha a Megbízó csak új közbeszerzési eljárás, vagy beszerzési eljárás keretében jogosult az adott esemény esetén az új szolgáltató(k) kiválasztására, úgy a Megbízott ezen eljárásban (a többi ajánlattevővel azonos jogosultságokkal) ajánlattevőként részt vehet.

**6. Szerződésszegés**

6.1. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a szerződés alapján őt terhelő bármely kötelezettségének teljesítését elmulasztja.

6.2. Amennyiben a Megbízott a szerződést megszegi, kötbér és kártérítési felelősséggel tartozik, kivéve, ha bizonyítja, hogy a szerződés teljesítése során úgy járt el, ahogy az gazdálkodó szervezettől általában elvárható.

6.3. A fenti szerződésszegés következményei alól nem mentesít az a körülmény, hogy a szerződésszegést a Megbízott, mint gazdálkodó szervezet irányítására, felügyeletére jogosult szerv intézkedése okozza.

6.4. Szerződő felek megállapodnak abban, hogy ha a Megbízott a jelen szerződés tárgyát képező valamely feladatát nem vagy nem szerződésszerűen teljesíti, úgy késedelmi kötbér (késedelem esetén), meghiúsulási kötbér (nemteljesítés esetén) vagy hibás teljesítési (minőségi) kötbér (hibás teljesítés esetén) megfizetésére köteles a Megbízó számára.

6.5. Amennyiben a Megbízott a jelen szerződés szerinti feladatainak ellátása során késedelembe esik, késedelmi kötbér fizetésére köteles. A késedelmes teljesítés bármely feladat ellátása, megkezdése során értelmezendő, és halmozódhat. Késedelmes teljesítés esetén a késedelmi kötbér mértéke - minden megkezdett késedelmes óra után - 10.000 (tízezer) Ft/óra azzal, hogy a késedelmi kötbér maximális összege legfeljebb 500.000 (ötszázezer) forint lehet.

6.6. Amennyiben a késedelmes időszak mértéke eléri az 50 (ötven) órát (= 500.000 Ft összegű maximális késedelmi kötbér), úgy ebben az esetben a Megbízó a szerződéstől elállni, illetve azt azonnali hatályú felmondással megszüntetni, valamint a késedelmi kötbér mellett a meghiúsulási kötbért is érvényesíteni a Megbízottal szemben.

6.7 Nem szerződésszerű teljesítés esetén a hibás teljesítési (minőségi) kötbér mértéke esetenként 250.000 Ft, azaz kettőszázötvenezer forint. Hibásnak minősül a teljesítés akkor, ha az nem felel meg a jelen megbízási szerződésben, annak mellékleteiben, a közbeszerzési eljárás során keletkezett dokumentumokban, az általános szakmai szokásoknak és elvárásoknak és/vagy a hatályos jogszabályokban, hatósági előírásokban foglaltaknak. Hibás teljesítésnek minősül különösen, de nem kizárólagosan a távfelügyeleti szolgáltatás tekintetében előírt 15 perces kivonulási idő elmulasztása.

6.8. Megrendelő hibás teljesítési (minőségi) kötbért hibás teljesítésre vonatkozó második írásbeli figyelmeztetést követően jogosult a Megbízottal szemben érvényesíteni. Abban az esetben, ha a Megbízó már három alkalommal érvényesített hibás teljesítési (minőségi) kötbért a Megbízottal szemben, és a Megbízott ezt követően is hibásan teljesít, úgy Megbízó - a meghiúsulási kötbér egyidejű érvényesítése mellett - jogosult a szerződéstől elállni, illetve azt azonnali hatályú felmondással megszüntetni.

6.9. A teljesítés teljes elmaradása esetén, valamint abban az esetben, ha a Megbízott késedelmére tekintettel a késedelmi kötbér mértéke eléri a maximális összeget, továbbá ha hibás teljesítési kötbér háromszori érvényesítését követően ismételt hibás teljesítés esetén, a Megbízott a késedelmi illetve hibás teljesítési kötbér alkalmazása mellett egyösszegű meghiúsulási kötbér fizetésére kötelezett. Meghiúsulási kötbér kerül alkalmazásra valamint az 5.17. pontban szereplő kötelezettség megszegése esetén is. A meghiúsulási kötbér összege 3.000.000 Ft, azaz hárommillió forint.

6.10. Az esetleges kötbér(ek) összege(i) a Megbízott részére járó megbízási díj összegébe a Megbízó által egyoldalú jognyilatkozattal beszámítható.

6.11. Felek megállapodnak abban, hogy a szerződés egy alkalommal, legfeljebb további 12 hónappal meghosszabbítható a Felek akarategyezősége esetén. Meghosszabbítás esetén a meghosszabbítás tényéről a Felek jegyzőkönyvet vesznek fel, mely nem minősül szerződésmódosításnak. Meghosszabbítás esetén a szerződéses feltételek nem változnak, azonban a 3.1. pont szerinti egységárak legfeljebb a tárgyévet megelőző évre vonatkozó, KSH által közzétett infláció mértékével továbbá a szolgáltatás ellátására hatást gyakorló, a meghosszabbított időtartam alatt bekövetkező jogszabályváltozáson alapuló kötelező béremelésre tekintettel emelkedhetnek, Megrendelő egyetértésével.

**7. Vis maior**

7.1. Vis maioron a Szerződő Felek ellenőrzési képességét meghaladó körülményeket kell érteni, beleértve, de nem kizárólagosan, az alábbiakat:

* akár megüzent, akár meg nem üzent háború és ellenségeskedés, megszállás, idegen ellenség akciói, mozgósítás, rekvirálás vagy embargó,
* nukleáris üzemanyagból vagy a nukleáris anyag lebomlásából keletkező nukleáris hulladékból származó ionizáló sugárzás vagy radioaktív szennyeződés vagy radioaktív mérgező robbanás vagy egyéb veszélyes tulajdonság a robbanásveszélyes nukleáris üzemekben vagy azok nukleáris részlegeiben,
* lázadás, forradalom, felkelés, katonai vagy bitorló hatalomátvétel, polgárháború,
* zendülés, tüntetés vagy rendzavarás, kivéve, ha az kizárólag a megbízott alkalmazottaira terjed ki,
* természeti katasztrófa.

7.2. Ha bármelyik fél úgy véli, hogy vis maior következett be, és ez akadályozza a kötelezettségeinek teljesítésében, azonnal köteles írásban (elsősorban faxon) értesíteni a másik felet, és közölni vele az esemény körülményeit, okát és feltehetően várható időtartamát. Az értesítés elmaradásából származó kárért az értesítésre kötelezett felel.

**8. Szerződésmódosítás**

8.1. A szerződést mindkét fél beleegyezésével kizárólag a Kbt. 141. §-ában foglaltak alapján írásban lehet módosítani.

8.2. Nem minősül szerződésmódosításnak a felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

**9. Érvényesség, részleges érvénytelenség**

9.1. Szerződő felek akként állapodnak meg, hogy a jelen megbízási szerződés bármely rendelkezésének érvénytelensége esetén a felek az érvénytelen részt - egyeztetést követően - közös megegyezés útján próbálják meg érvényes rendelkezéssel pótolni.

9.2. A felek kölcsönösen kötelezettséget vállalnak arra, hogy ilyen esetben egymással az érvénytelen rész helyettesítésére vonatkozóan tárgyalásokat kezdenek, és ennek során megkísérelnek olyan új rendelkezést találni, amely a lehető legjobban megfelel a szerződés célkitűzéseinek és a felek szerződéskötési akaratának.

9.3. Az egész megállapodás orvosolhatatlan részbeni érvénytelenség esetén csak akkor dől meg, ha a felek a szerződést az érvénytelen rész nélkül nem kötötték volna meg.

**10. A szerződés megszűnése**

10.1. Jelen szerződés megszűnik a szerződés időbeli hatályának lejártával.

10.2. Szerződő felek megállapodnak abban, hogy a jelen szerződés rendes felmondással nem szüntethető meg, a szerződéstől a Felek egyoldalúan nem állhatnak el.

10.3. A Kbt. 143. § (1) bekezdése alapján Megbízó a szerződést felmondhatja, vagy - a Ptk-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Megbízott nem biztosítja a Kbt. 138. §-ban foglaltak betartását, vagy az Megbízott személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

10.4. Megbízó köteles a szerződést felmondani, vagy - a Ptk-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

10.5. Megbízó jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a Megbízottban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Megbízott közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

10.6. Megbízó jogosult a szerződéstől elállni, ha a Megbízott ellen a szerződéskötést követően felszámolási, végelszámolási, hivatalból törlési, illetve egyéb, a megszüntetésére irányuló eljárás indul.

10.7. Megbízottképviselője - az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése alapján - nyilatkozik arról, hogy a Megbízott átlátható szervezetnek minősül. Megbízott képviselője köteles haladéktalanul tájékoztatni a Megbízót, ha az átlátható szervezetre vonatkozó feltételeknek a Megbízott már nem felel meg. Megbízott tudomással bír arról, hogy az átlátható szervezetre vonatkozó valótlan tartalmú nyilatkozat alapján kötött visszterhes szerződést, így a jelen szerződést is, a Megbízó felmondja vagy - ha a szerződés teljesítésére még nem került sor - a szerződéstől eláll.

10.8. A fentieken túlmenően a Szerződő Felek a szerződést azonnali hatállyal egyoldalúan is megszüntethetik, ha súlyos szerződésszegés történik.

10.9. A Megbízott súlyos szerződésszegésének minősül valamely, a szerződés lényegi tartalmát képező kötelezettségszegése, így különösen az alábbiak:

* a Megbízottnak a működési engedélye visszavonásra kerül,
* a Megbízó legalább három alkalommal érvényesített hibás teljesítési kötbért és Megbízott ezt követően ismételten hibásan teljesít,
* a késedelmi kötbér elérte a maximális mértéket,
* a Megbízott vagy valamelyik szakembere súlyos szakmai, etikai vétséget követett el.

10.10. A Megbízó súlyos szerződésszegésének minősül, ha minimum 60 napos fizetési késedelembe esik bármelyik jelen szerződés alapján benyújtott számla tekintetében.

10.11. Bármelyik fél által történő felmondás esetén a Szerződő Felek egymással elszámolnak. A Megbízottat a szerződés megszüntetéséig elvégzett, szerződésszerűen teljesített szolgáltatásaiért ellenérték illeti meg.

10.12. A felmondási jog jogellenes (szerződésellenes) gyakorlásával okozott kárt a szerződésszegésért felelős fél köteles megtéríteni.

**11. Alkalmazandó jog**

11.1. Felek megállapodnak abban, hogy a jelen megbízási szerződésben nem rögzített kérdésekben a 2013. évi V. törvény a Polgári Törvénykönyvről, a közbeszerzésekről szóló 2015. évi CXLIII. tv., a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény, valamint az egyéb hatályos magyar jogszabályok rendelkezéseit kell alkalmazni.

**12. Eljárás jogvita esetén**

12.1. Jelen szerződés végrehajtásával kapcsolatos minden vitás kérdést Szerződő Felek békés úton kísérelnek megoldani. Amennyiben a kialakult vita békés rendezésére mégsem kerül sor, úgy a Szerződő Felek a jogvita eldöntésére alávetik magukat a Debreceni Járásbíróság, vagy a jogszabályban meghatározott értékű ügyekben a Debreceni Törvényszék illetékességének.

**13. Képviselet, kapcsolattartás**

13.1. Megbízó képviselője, aki egyben a teljesítésigazolás aláírására is jogosult:

Név: ………………………………………

E-mail: …………………………………….

Tel: …………………………………………..

Telefax: ……………………………………

*[Szerződéskötéskor töltendő ki.]*

13.2. Megbízott képviselője:

Név: …………………………………………………………………………………….

E-mail: …………………………………………………………………………………

Tel: ……………………………………………………………………………………..

Telefax: ………………………………………………………………………………..

*[Ajánlattevő által kitöltendő.]*

**14. Egyéb rendelkezések**

14.1. Jelen szerződés szolgáltatás megrendelésre irányuló közbeszerzési eljárás lefolytatása nyomán jött létre.

14.2. A következő dokumentumok az *1. sz. melléklet*en túl a szerződés elválaszthatatlan részét képezik és ezzel együtt kezelendők, azok fizikai csatolása nélkül is:

* Eljárás megindító felhívás,
* Közbeszerzési dokumentumok,
* Megbízott ajánlata.

14.3. A fenti dokumentumok és a szerződés egymást elválaszthatatlanul értelmezik, azaz amennyiben a jelen szerződés és a fenti dokumentumok tartalma között ellentmondás van, akkor a Megbízóra nézve kedvezőbb dokumentum tartalma az irányadó.

14.4. Jelen szerződés 4 (négy) db egymással szó szerint megegyező példányban készült. A szerződés 3 (három) db eredeti példánya a megbízót és 1 (egy) eredeti példánya pedig a megbízottat illeti meg.

Alulírott Szerződő Felek a jelen szerződést akaratukkal megegyezőnek találták, és jóváhagyólag aláírták.

1. sz. melléklet: Feladat-meghatározás

Debrecen, 2018. ………………….

|  |  |
| --- | --- |
| ……………………………………..  Bódor Edit  ügyvezető  Megbízó | …………………………………………  Megbízott |

1. **Műszaki leírás, feladatmeghatározás**

**Feladat-meghatározás**

**Rendezvények lebonyolításához kapcsolódó rendezvénybiztosítási, vagyonőri feladatok ellátása**

A Főnix Rendezvényszervező Közhasznú Nonprofit Kft. által/közreműködésében a Kölcsey Központ területén vagy azon kívül szervezett beltéri vagy szabadtéri rendezvények biztosítására a rendezvény nagyságától és az eseti igényektől függő létszámban vagyonőrök végzik a rend fenntartását és a vagyontárgyak védelmét a rendezvény időtartama alatt.

A megbízott feladatát képezi továbbá a kiemelt rendezvények biztonsági tervének elkészítése, a szükséges hatósági engedélyek beszerzése és személyes részvétel az engedélyezési eljárásban.

A szolgáltatási időtartamra vonatkozó rendezvénytervet a mellékelt Excell táblázat tartalmazza. A táblázat tartalmazza az adott rendezvény tekintetében felmerülő egyes részfeladatokat (pl. beléptetés, zárás stb.), az egyes rendezvények tervezett dátumát, valamint a tapasztalati adatok alapján az egyes feladatokhoz kapcsolódó élőerős létszámigényt is.

Az egyes rendezvények biztosítására vonatkozóan a felek esetenként egyeznek meg a pontos és részletes feltételekben, ideértve különösen, de nem kizárólagosan a Megbízott pontos feladatát, valamint a megbízási díj összegét is (amely a biztosítási terv alapul vételével ténylegesen megvalósult közreműködői létszám és a jelen megbízási szerződésben rögzített egységár alapján kerül esetenként megállapításra). A feltételeket felek az egyes események előtt írásban rögzítik. Megbízó az adott rendezvény előtt legkésőbb 10 nappal tájékoztatja Megbízottal a rendezvény pontos paramétereiről és az adott rendezvény pontos és végleges létszám-igényéről.

Az adott rendezvényhez kapcsolódóan Megbízott feladatit különösen - de nem kizárólagosan - az alábbiak képezik:

- személy -és vagyonvédelmi, őrzési feladatok ellátása, melynek keretében gondoskodni kell a rendezvényen résztvevő vendégek, nézők és fellépők biztonságáról, a rendezvény helyszínéül szolgáló létesítmény vagy terület, továbbá annak berendezési tárgyai, valamint a rendezvény lebonyolításához használt eszközök és berendezések megóvásáról, a rendbontások elkerüléséről és rendbontás vagy egyéb, a biztonságot veszélyeztető helyzetekben a szükséges intézkedések megtételéről. A nyertes ajánlattevő feladatát képezi továbbá adott esetben portaszolgálat, beléptetési feladatok ellátása, terület-biztosítás (zárás).   
- a rendezvények alatt a munka és tűzvédelmi szabályok betartása és betartatása  
- a terület folyamatos őrzése, vagyonbiztonságának fenntartása  
- közvetlen kapcsolattartás a közterülettel a rendőrséggel és a tűzoltósággal  
- rendezvények helyszínéül szolgáló létesítmény vagyon- és tűzvédelmi technikai eszközeinek folyamatos figyelése, kezelése, felügyelete, az észlelt jelzések alapján a szükséges intézkedések megtétele  
- házirend betartás a és betartatása  
- fellépő művészek biztonságának biztosítása a rendezvény ideje alatt   
- érkező vendégek udvarias fogadása, útbaigazítása  
- lopások, rongálások és egyéb törvénybe ütköző cselekmények megelőzése, szükséges intézkedések megtétele  
- illetéktelen, gyanús,ittas, hangoskodó, nem megfelelően öltözött személyek eltávolítása, beléptetésének megakadályozása  
- belépőjegyek érvényességének ellenőrzése, karszalagozás, karszalag meglétének (sértetlenségének) ellenőrzése, belépési jogosultság ellenőrzése (amennyiben Megbízó az adott rendezvény kapcsán ezen feladatokra igényt tart)  
- helyszínen keletkezett káresemények, rendbontások jegyzőkönyvbe történő vétele  
- a rendezvény helyszínén zajló gépjárműforgalom ellenőrzése,  
- adott esetben az érkező nézők, vendégek biztonsági átvizsgálása  
- adott esetben biztonsági terv készítése  
- rendezvény befejezését követően a helyszín körbejárása, a bent tartózkodó vendégek távozásra történő felszólítása.

**Apolló mozi „pánikgombos” rendszerrel történő  távfelügyeleti feladatainak folyamatos ellátása**

A feladatot az Apolló mozi nyitvatartási idejéhez igazodva kell ellátni.  A nyertes ajánlattevő feladatát képezi a feladatellátásához szükséges GPRS átjelzésű (vagy más, egyenértékű technológiájú) pánikjelző rendszer telepítése, üzembe helyezése, valamint a személyzet tájékoztatása és felkészítése a használatról.

A rendszernek folyamatosan működő olyan távfelügyeleti központhoz kell csatlakoznia, melyen biztosított a napi 24 órás diszpécserszolgálat.

A távfelügyeleti őrzés-védelem keretében a nyertes ajánlattevő köteles a rendszerbe bekötött Apolló moziból érkező riasztások haladéktalan reagálására, a járőrök lehető legrövidebb időn, de legkésőbb 15 percen belüli helyszínre irányítására (juttatására), továbbá a helyszínen a biztonság érdekében szükséges intézkedések megtételére.

A nyertes ajánlattevő feladatát képezi az általa telepített jelzőrendszer szükség szerinti karbantartása és felülvizsgálata.

**Pénz -és értékszállítási feladatok ellátása**

A Kölcsey Központból és egyéb, külső helyszínről történő fegyveres pénz -és értékszállítási feladatok ellátása. A külső rendezvényhelyszínek jellemzően: Szabadtéri Színpad, Kossuth tér.

A pénz -és értékszállításhoz szükséges kellékeket ( tasakok, táskák, jegyzékek stb.) biztosítása a nyertes ajánlattevő feladatát képezi.

Valamennyi a pénzszállítást végző munkatársnak fényképes, egyedi kitűzővel kell rendelkeznie, mely tartalmazza a cég megjelölését, a pénzszállítást végző személy nevét, egyéni azonosító számát.

A pénzszállítást végző munkatárs a pénztár nyitvatartási idejében keresi fel a pénztárt és gyűjti be a pénztáros által pénzszállító tasakban összekészített bevételt.

A megbízottnak a szolgáltatást végző személyek nevét és azonosítóját tartalmazó listát folyamatosan frissítenie kell. Ezt elektronikus úton továbbítja a megbízó munkatársának aki ez alapján azonosítja a személyt a pénzszállításkor.  A megbízó csak a leadott névjegyzékben szereplő munkatárs részére adhatja ki a bevételt. A pénztárosnak a pénzszállító tasak átadásakor minden esetben jelen kell lennie. Minden esetben lezárt tasakot kapnak melynek átvételét aláírásával igazolja.

A nyertes ajánlattevő az átvett pénzt 24 órán belül a megbízott bankszámlájára köteles befizetni. A pénzintézettől származó, a befizetés tényét igazoló bizonylatot a befizetéstől számított 24 órán belül Megrendelő részére be kell mutatni. A Kölcsey Központból történő pénzátvétel jellemzően a pénzintézet nyitvatartási idején belül történik, míg az egyéb helyszínek pénztáraiból történő pénzátvétel esetén a pénzintézeti számlára történő aznapi befizetés jellemzően nem lehetséges. Ilyen esetben a nyertes ajánlattevő köteles gondoskodni az átvett pénz és/vagy érték biztonságos tárolásáról a bankszámlára történő befizetés időpontjáig.

Értékszállítás esetén az érték átadását-átvételét megrendelő által egyedileg meghatározott helyszínen kell elvégezni

Várható szállítási alkalmak száma:

Kölcsey Központból történő pénzátvétel esetén:57 alkalom

Egyéb helyszínek pénztáraiból történő pénzátvétel esetén: 28 alkalom

Szállításonként várható érték: 1,5 millió és 15 millió Ft között.